Beveren
<s>Beveren je općina od 49,531 stanovnika., na sjeverozapadu Belgije u Flandriji.</s>

<s>Ona se sastoji od gradova; Beveren, Doel, Haasdonk, Kallo, Kieldrecht, Melsele, Verrebroek i Vrasene.</s>

<s>Geografske karakteristike</s>

<s>Općina se prostire duž poldera na lijevoj obali estuarija Scheldte sve do nizozemske granice, udaljena desetak km zapadno od centra Antwerpena.</s>

<s>Sam grad Beveren ima 20,756 stanovnika on je administrativni centar općine i mjesto sa pogonima kemijske, metalurške i prehrambene industrije 
(mesnoprerađivačke, mlječne i konditorske i tvornicama građevinskih materijala.</s>

<s>U Doelu se nalaze (četiri nuklearne elektrane snage 2710 MW, u Kallu termoelektrana snage 560 MW i velika brodska prevodnica.</s>

<s>Za razliku od njih Kieldrecht i Melsele su još uvijek pretežno poljoprivredno-rezidencijalna mjesta, ali se u posljednje vrijeme luka i industrija iz Antwerpena sve se više šire na njihovu terenu.</s>

<s>Haasdonk, Verrebroek i Vrasene još uvijek imaju samo stambenu i poljoprivrednu funkciju (ratarstvo, hortikultura, cvjećarstvo, stočarstvo).</s>

<s>Od radno aktivnog stanovništva 7,4% radi u poljoprivredi, 32% u industriji, 56% u uslužnom sektoru a 4,6% u nedefiniranim djelatnostima.</s>

<s>Historija</s>

<s>Beveren je prvi put dokumentiran 1112. pod ime  -Beuerne.</s><s>Za srednjeg vijeka bio je prijestolnica jedne administrativne jedinice Flandrijske grofovije.</s>

<s>Općina Beveren je nastala 1977. spajanjem tada ukinute istoimene općine od 16,896 stanovnika sa; Doelom, Kallom, Kieldrechtom, Melseleom i Verrebroekom te dijelovima Haasdonka i Vrasenea.</s>

<s>Znamenitosti</s>

<s>Najveća znamenitost Beverena je kasnogotička crkva sv. Martina (15.-16. vijek) sa romaničkim zvonikom iz 12. vijeka.</s>

<s>Grad ima historijski muzej koji je smješten u dvorcu na vodi Cortewalle (početak 16. vijeka).</s><s>Na Singelbergu (malom brežuljku Singelbergu nalaze se ruševine nekadašnjeg zamka vladara Beverena.</s>

<s>Izvori</s>

<s>Vanjske veze</s>

<s>Ville Beveren (Službene stranice grada)</s>

<s>Opštine u Belgiji
Flandrija</s>

